**Forskrift om bruk av motorkjøretøy i snødekt utmark og på islagte vassdrag i Hemnes kommune.**

Kommunal forskrift av xx.xx.2015 om bruk av motorkjøretøy i snødekt utmark og på islagte vassdrag i Hemnes kommune.

Fastsatt av Hemnes kommunestyre xx.xx.2015 med hjemmel i «Nasjonal forskrift for bruk av motorkjøretøyer i utmark og vassdrag, § 7.

**§ 1 Områdeinndeling:**

Kommunen deles inn i 4 områdekategorier hva angår retningslinjer for innvilgning av dispensasjoner etter § 5 og §6 i Nasjonal Forskrift:

**A-område:** Okstindmassivet og Grøftrem fredningsområde - Svært streng praksis

**B-område:** Øvrig landareal og innsjøer < 2 km2, Stormyrbassenget

og områder vernet etter Naturvernloven - Streng praksis

**C-område:** Islagte vann > 2 km2, unntatt Stormyrbassenget - Mindre streng praksis

**D-område:** Områder vernet etter Naturvernloven - Fylkesmannen er dispensasjonsmyndighet

All kjøring direkte hjemlet i Motorferdselloven og Nasjonal Forskrift er tillatt i alle områder unntatt D-områdene som er underlagt andre bestemmelser og en annen forvaltning (verneområder).

Områdeinndelingen skal vises på digitalisert kart som et vedlegg til forskriften.

**Områder Retningslinjer - Dispensasjoner på vinterføre – jfr. Nasjonal Forskrift:**

**A** § 5 pkt. f), avgrenset til Hemnes Turistforening sine hytter

§ 6 – i unntakstilfeller for transport som har stor samfunnsmessig betydning

**B** § 5 pkt. a), c), d), e) og f) \*

§ 6 – særlige behov utover hva som dekkes av § 5

**C** § 5 pkt. a), b), c), d), e) og f)

§ 6 – særlige behov utover hva som dekkes av § 5 – bl.a. formål isfiske

**D** Områder vernet etter Naturvernloven – fylkesmannen er dispensasjonsmyndighet

\* I B-områder henvises kjøring i h.h.t. § 5 – pkt. b (funksjonshemmede) til det åpne løypenettet hvis søker ikke kan dokumenteres helt spesielle behov for unntak.

§ 2 Sesonglengde:

Utenom perioden fra 1. november til og med 5. mai er all motorferdsel i snødekt utmark og på islagte vassdrag i Hemnes kommune forbudt med unntak av kjøring med direkte hjemmel i Motorferdselloven § 4 eller dispensasjon etter Motorferdselloven § 6.

Kommunen kan i tillegg innføre forbud for en lengre periode i hele eller deler av kommunen av hensyn til reindriftsnæringen, naturmangfoldet og andre vitale interesser.

§ 3 Nattforbud:

I tidsrommet mellom kl. 24.00 og kl. 06.00 er all kjøring forbudt med unntak av kjøring hjemlet i Motorferdselloven § 4. Det kan gis dispensasjon fra denne bestemmelsen i særlige tilfeller etter søknad.

§ 4 Transport i forbindelse med bygging

Kjøring med hjemmel etter Nasjonal forskrift § 3 – pkt. d for transport av materialer, utstyr og arbeidsfolk til bygging i forbindelse med byggetillatelse begrenses til 3 år fra tillatelse er gitt.

Hjemmelen gjelder også transport i forbindelse med oppføring bygg som ikke er lenger er søknadspliktige etter endringer i Plan- og bygningsloven. Tidsbegrensninger er da 2 år, og den løper fra første transport av materialer og utstyr.

§ 5 Dispensasjonsnemnda for motorferdsel i Hemnes er dispensasjonsmyndighet i enkeltsaker, mens Teknisk og Miljøutvalget og/ eller Formannskapet avgjør saker på overordna nivå. Kommunestyret har myndigheten til å endre lokale forskrifter.

§ 6 Sanksjoner og straff

Overtredelser av bestemmelsene i denne forskriften vil kunne medføre politianmeldelse og inndragning av dispensasjon. Ved gjentatte overtredelser kan dispensasjonsnemnda avslå framtidige dispensasjonssøknader fra søker for en periode på inntil 3 år.

§ 7 Ikrafttredelse

Forskriften trer i kraft straks.

§ 8 Endringer i andre forskrifter, opphør m.v.

«Forskrift om bruk av motorkjøretøyer» vedtatt av kommunestyret 07.11.1996, vinterdelen, oppheves fra samme tidspunkt.